**Maaninkajärven koulu OPPILASHUOLLON SUUNNITELMA**

**Oppilashuolto**

Oppilashuolto pyrkii edistämään ja ylläpitämään oppilaan hyvää oppimista, hyvää psyykkistä ja fyysistä terveyttä sekä sosiaalista hyvinvointia. Oppilashuolto ehkäisee vaikeuksia ennaltaehkäisevällä toiminnalla ja varhaisella puuttumisella yhteistyössä oppilaiden ja huoltajien kanssa. Tukitoimien varhainen aloittaminen parantaa edellytyksiä vaikeuksien ja haasteellisten tilanteiden voittamiseen. Koulun oppilashuoltotyö on sekä **yhteisöllistä** oppilashuoltoa että **yksilökohtaista** oppilashuoltoa.

**Koulun yhteisöllinen oppilashuolto**

* Yhteisöllinen oppilashuoltotyö on toimintaa kouluyhteisön ja -ympäristön hyvinvoinnin, terveellisyyden ja turvallisuuden edistämiseksi.
* Lisäksi tehtävänä on muun yhteisöllisen oppilashuollon toteuttaminen ja toimintatapojen kehittäminen.
* Työtä koordinoi ryhmä, jonka pysyviä jäseniä ovat rehtori (pj) ja apulaisrehtori, kouluterveydenhoitaja, koululääkäri, koulukuraattori, koulupsykologi, erityisopettajat ja opinto-ohjaaja. Oppilaiden (oppilaskunnan pj) ja huoltajien edustajat (vanhempainyhdistyksen pj) ovat mukana toiminnan kehittämisessä ja arvioinnissa erikseen kutsuttuina. Yhteisöllisen oppilashuollon kokouksiin voidaan tarvittaessa kutsua myös muita asiantuntijoita tai henkilökunnan edustajia.
* Osa yhteisöllisen oppilashuollon kokoontumisista sekä sisällöt ja ajankohdat on sovittu etukäteen. Näissä kokoontumisissa käsitellään kaikkien luokkien tilanne opetuksen järjestämisen näkökulmasta sekä suunnitellaan ja arvioidaan oppilashuoltotyötä. Osa kokoontumisista tapahtuu laajemmalla kokoonpanolla, jolloin käsitellään, kehitetään ja arvioidaan koko kouluyhteisön hyvinvointia.

**Yksilökohtainen oppilashuolto ja asiantuntijaryhmä**

Oppilas- ja opiskelijahuoltolaki (OHL) 1287 /2013

Yksilökohtaisella oppilashuollolla tarkoitetaan oppilaalle annettavia kouluterveydenhuollon palveluja, oppilashuollon koulupsykologi- ja kuraattoripalveluja sekä yksittäistä oppilasta koskevaa monialaista oppilashuoltoa.

Yksilökohtaiseen oppilashuoltotyöhön kuuluvat oppilaan fyysiseen, psyykkiseen ja sosiaaliseen hyvinvointiin liittyvät henkilökohtaiset asiat sekä oppimiseen liittyvät asiat.

Yksilökohtaiseen oppilashuoltoon kuuluvat tilanteen mukaan kouluterveydenhuolto, psykologi- ja kuraattoripalvelut sekä monialaisen asiantuntijaryhmän tuki. Toisin kuin oppimisen ja koulunkäynnin tuki, yksilökohtainen oppilashuolto perustuu vapaaehtoisuuteen ja edellyttää oppilaan tai tarvittaessa huoltajan suostumusta. Suostumus tarvitaan myös monialaisen asiantuntijaryhmän kokoamiseen.

Yksilökohtaisen **asiantuntijaryhmän kokoaa se opetus- tai oppilashuollon henkilöstön edustaja, jolle asia työtehtävien perusteella kuuluu**. Monialainen kokoonpano harkitaan tapauskohtaisesti ja kootaan erikseen kutakin oppilashuollollista asiaa varten. Myös oppilas ja/tai huoltaja voivat pyytää asian käsittelyä ryhmässä.

Yksilökohtaisesta käsittelystä otetaan yhteys niihin tahoihin, joihin on oppilaan ja/tai huoltajan kirjallinen suostumus. Vastuuhenkilö kutsuu kokouksen koolle, laatii muistion ja huolehtii suostumusten hankkimisesta. Läsnä ovat ne henkilöt, joiden läsnäoloon on suostumus. Oppilashuollolliset asiakirjat tulee laittaa suljettuun kirjekuoreen ja toimittaa rehtorin kassakaappiin.

**Oppilaalle järjestettävää kolmiportaista tukea, kurinpidollisia asioita ja koulunkäynnin laiminlyöntiä** käsitellään tarvittaessa perusopetuslain mukaisessa moniammatillisessa oppilashuoltoryhmässä, jolloin **oppilaan tai huoltajan suostumusta asian käsittelyyn ei välttämättä tarvita.**

**Oppilashuollon resursointi Maaninkajärven koulussa**
Maaninkajärven koulussa työskentelee 3 erityisopettajaa, kaksi alaluokilla ja yksi yläluokilla. Erityisopettajan tukea voi saada osana pienryhmän opetusta tai laaja-alaisena erityisopetuksena.

Kouluterveydenhoitaja on tavattavissa pääsääntöisesti tiistaista perjantaihin. Koulukuraattori on Maaninkajärven koululla kahtena päivänä viikossa, tiistaisin ja toisena vaihtuvana päivänä. Koulupsykologi työskentelee Maaningalla kolmena päivänä viikossa ja resurssista osa suunnataan koulutyöhön. Koululääkärin vastaanotto on keskiviikkoisin helmikuun loppuun saakka ja sen jälkeen tarvittaessa oppilashuollollisissa asioissa.

Koulun henkilökunnasta kaksi opettajaa työskentelee vastuuopettajina kiusaamistapausten käsittelyssä KiVa-koulu-mallin mukaisesti ja kasvatuskeskusteluista vastaa yksi vastuuopettaja.

**Oppilashuollon suunnitelman liitteet**

|  |
| --- |
| **Yhteistyö oppilaan ohjauksessa, koulutuksen siirtymävaiheissa sekä jatko-opintojen suunnittelussa**Maaninkajärven koulun ohjaussuunnitelma |
| **Yhteistyö ja käytänteet kouluympäristön terveellisyyden ja turvallisuuden sekä kouluyhteisön hyvinvoinnin tarkastuksissa**Opetussuunnitelma 2016 |
|  |
| **Poissaolojen seuraaminen, niistä ilmoittaminen ja niihin puuttuminen**Poissaolot Kuopion kaupungin perusopetuksessa |
| **Vaarojen tunnistaminen (tapaturmien ehkäiseminen)****Vaarojen tunnistaminen –arviointi on tehty syyslukukaudella 2016 ja henkilökunnan yhteisessä käsittelyssä tulokset ovat helmikuussa 2017.** |
| **Tupakkatuotteiden, alkoholin ja muiden päihteiden käytön ehkäiseminen ja käyttöön puuttuminen****Maaninkajärven koulun hyväksytty toimintamalli liitteenä.** |
| **Maaninkajärven koulun koulukuljetuskäytänteet** |
| **Maaninkajärven koulun kriisisuunnitelma** |
| **Maaninkajärven koulun viestintäsuunnitelma** |
| **Maaninkajärven koulu, suunnitelma opiskelijan suojaamiseksi väkivallalta, kiusaamiselta ja häirinnältä** |
| **Järjestyssäännöt** |
| **Koulukuljetusten odotusaikoja ja turvallisuutta koskevat ohjeet****http://www.kuopio.fi/web/opetus-ja-koulutus/koulukuljetukset** |
| **Tapaturmien ehkäiseminen sekä ensiavun järjestäminen ja hoitoonohjaus**[**http://www.kuopio.fi/web/opetus-ja-koulutus/koulutapaturmat-ja-vaaralliset-koulumatkat**](http://www.kuopio.fi/web/opetus-ja-koulutus/koulutapaturmat-ja-vaaralliset-koulumatkat)**Perusopetuksen oppilaan terveyspolut****Maaninkajärven koulun yhteisöllisen oppilashuollon muistiot**Asianmukaiset yhteisöllisen oppilashuollon muistiot säilytetään rehtorin kansliassa. |